Μάρκος Λικίνιος Σκριβώνιος Καμερίνος

Ο Μάρκος Λικίνιος Σκριβώνιος Καμερίνος, λατινικά: Marcus Licinius Scribonianus Camerinus ήταν ένας πλούσιος Ρωμαίος Συγκλητικός που έζησε στην Ρωμαϊκή Αυτοκρατορία τον 1ο αι.

 Βιογραφία 
Ήταν μέλος του γένους των Λικινίων, μιας αριστοκρατικής πληβείας οικογένειας που είχε διακεκριμένη γενεαλογία.Rudich, Political Dissidence Under Nero: The Price of Dissimulation Ήταν ένας από τους γιους και μεταξύ των παιδιών που γεννήθηκαν από τον Mάρκο Λικίνιο Κράσσο Φρούγι ύπατο το 64 (γιο του Ρωμαίου Πολιτικού Μάρκου Λικίνιου Κράσσου Φρούγι και της Σκριβωνίας Μάγνας) από τη σύζυγό του Σουλπικία Πραιτεξτάτα, κόρη του αντικαταστάτη υπάτου (suffect consul) το 46, Κόιντου Σουλπίκιου Καμερίνου Πετικού. Γεννήθηκε και μεγάλωσε στη Ρώμη.

Ο πατέρας του Καμερίνου, Φρούγι, εκτελέστηκε από τον Ρωμαίο Αυτοκράτορα Νέρωνα μεταξύ 66 και 68, λόγω πληροφοριών που του έφερε ο Μάρκος Ακουίλιος Ρέγουλος.Shelton, The Women of Pliny's Letters, p. 153 Μετά το τέλος του Φρούγι, η μητέρα του πήρε τον Καμερίνο με τους αδελφούς του, σε μια συγκέντρωση της Ρωμαϊκής Συγκλήτου το 70, στις αρχές της βασιλείας του Ρωμαίου Αυτοκράτορα Βεσπασιανού, αναζητώντας εκδίκηση για το θάνατο τού πατέρα του. Έτσι ο Ρέγκουλος με τον συνδεδεμένο του πολιτικό κύκλο διώχθηκε από τη Ρωμαϊκή Σύγκλητο.Rutledge, Imperial Inquisitions: Prosecutors and Informants from Tiberius to Domitian, p. 119

 Ο σκλάβος που προσποιήθηκε τον αφέντη του
Ο Καμερίνος είχε έναν σκλάβο που ονομαζόταν Γέτα, ο οποίος αγαπούσε την περιπέτεια: αφού δραπέτευσε, προσποιήθηκε ότι ήταν ο Λικίνιος Σκριβώνιος Καμερίνος.Rudich, Political Dissidence Under Nero: The Price of Dissimulation, p. 203 Το 69 π.Χ., κατά τη διάρκεια της σύντομης βασιλείας του Ρωμαίου Αυτοκράτορα Βιτέλλιου, ήθελε να αναστατώσει τον Αυτοκράτορα και την κυβέρνησή του. Ο Γέτα προσποιήθηκε ότι είχε αναγκαστεί να εγκαταλείψει τη Ρώμη κατά την εποχή του Ρωμαίου Αυτοκράτορα Νέρωνα, και ότι από τότε ζούσε κρυμμένος στην Ιστρία, επειδή ανήκε στην οικογένεια Κράσσι που είχε μεγάλες περιουσίες στην Ιστρία. Ο Γέτα κατάφερε με επιτυχία να συγκεντρώσει γύρω του τον τοπικό πληθυσμό, και ακόμη και μερικούς στρατιώτες που είχαν παραπλανηθεί από αυτόν ή επιθυμούσαν μια εξέγερση. Ωστόσο, ο Γέτα συνελήφθη και στάλθηκε ενώπιον του Βιτέλλιου. Όταν αποκαλύφθηκε η πραγματική προέλευση του Γέτα, ο Βιτέλλιος τον εκτέλεσε ως κοινό σκλάβο.

 Παραπομπές 

 Πηγές 
 Σκριβωνιανός Καμερίνος: άρθρο στην αρχαία βιβλιοθήκη
 Σ.Χ. Ρότλετζ, Αυτοκρατορική Ιερά Εξέταση: Εισαγγελείς και πληροφοριοδότες από τον Τιβέριο έως τον Δομιτιανό (Google eBook), Ρότλετζ, 2002
 Β. Ρούντιχ, Πολιτική Αντίθεση υπό τον Νέρωνα: Η τιμή της απομίμησης, Ρότλετζ, 2013
 Τζ. Σέλτον, Οι Γυναίκες των Επιστολών του Πλίνιου, Ρότλετζ, 2013


Κατηγορία:Ρωμαίοι πολιτικοί